Ende te meerder vesticheit den vors minister van alle den vorwerden
vors en elc bezunder te doen heeft de vors jan borreman en met
hem henric en jan zijn sonen tot eenen onderpande gesedt met
consente tshen vanden gronde eenen hoof houden neghen vierdelen
gelijc dat dien gelegen is bynnen loven int dyevenstraetken
tusschen de selve strate in deen zijde en clause de kersmake in
dande Van welcken onderpanden vors de vors drie psone
gelooft hebben den vors godshuyse altoes genoech te doen
en hebben dien gewarendeert op vijf halsten terwen vii cap en
vii oude groote erflic en eenen gulden peter oic erf chijs
als op allet trecht dair voir uutgaende also dat den selven
vente tot eeuwegen daghen vast en seker sal mogen wezen
Item hebben de vors vader en twee zone geconsenteert voir
hen huen erven en nacomelinghen oft de vors jan borrema
in enich der vorweerden vors gebreckelijc wae dat de vors
minster en convent hue hande als dan ter stont sullen mogen
slaen aende vruchten vanden vors raemhove en onderpande
en die zullen zij mogen vercoopen en ten hoeghsten bringen
bynnen eenen jae na daenverden Dair toe de vors vader
ende zone gelooft hebben den vors minst en covente hant
ende mont te leenen inder manien oft zijt selve vercochten
ende dair af warantscap doen opden comer voirs Om de vors
lij r gul en v st met allen costen van rechte en andere
die zij aent vors erve zouden mogen hebben geleeght gelijck
vors steet dair aen te verhalen Behalven dat den vors
vader ende zone tafslaghe sal comen wes de vors minister
oft covent ter goeder rekenighen dair op als dan gehaven
sal hebben en zoe wes dair overschieten sal vanden voirscr
onderpande oft ands dat sal den vors twee gebrueden
volghen hoegelijc te deylen des vors jans barremans oft yemants
anders wedersegghen dinne niet tegenstaende mtii ii
pat